લંડનઃ બ્રિટનની કેમ્બ્રિજ ચોકલેટ ટેકનોલોજીના સાયન્ટિસ્ટોઅે અેસ્થેચોક નામની ચોકલેટ તૈયાર કરી છે, એમાં એટલાં ઠૂંસીઠૂંસીને એન્ટિઅોક્સિડન્ટ્સ ભર્યાં છે, જે ત્વચાને ઝટપટ યંગ, સ્મૂધ અને હેલ્ધી બનાવી દઈ શકે છે. શરીરના કોષોનું અોક્સિડેશન દ્વારા સતત ડેમેજ થતું રહે છે, પણ એન્ટિ-અોક્સિડન્ટ કેમિકલ્સથી અોક્સિડેશનની પ્રક્રિયા અટકીને કોષોના વૃદ્ધ થવાની પ્રક્રિયા અવરોધાય છે. અા કેમિકલ્સ એજિંગ પ્રોસેસને ડીલ કરવામાં ખૂબ મહત્ત્વનાં ગણાય છે. કેમ્બ્રિજના ચોકલેટી વૈજ્ઞાનિકોઅે એટલી ડાર્ક ચોકલેટ તૈયાર કરી છે, જેમાં ૭૦ ટકા કોકો વપરાયું છે.